Musiyano kana mutsauko (difference) zvinotaura kusiyana kwakaita zvinhu zviri kucherechedzwa. Vamwe vatauri vanoti mhatsa zvichibva pashoko rokuti kupatsana. Kupatsana kana kupatsanya (to differ, to separate). Kupatsanisa (cause to separate, sort out). Kupesana kana kupatsana (to differ, or be different) apa kureva kusiyana zvikurusei kusiyana mafungiro kana maitiro . Hapana mhatsa pakuti mumwe ofamba nechitima mumwe nemotokari, nokuti vose vanotakurwa: apa kureva one goes by train another by car, there is no difference between them since both are carried. VaLungu vanoti ukupasana (to differ) kureva kupatsana. VaLungu vanoti ukupasanya (to distinguish/compare) kureva kupatsanisa. VaTonga vanoti bumbi (differently) kureva nemutowo wakasiyana. Mamwe mazwi: kumbi (Another place; a different place) imwe nzvimbo. Mbudi (like, as) kureva nemutowo wakafanana. Nsenga vanoti -mbi (different, of another kind). Mamwe mazwi: -iyakwe (another of the same kind). VaLenje vanoti wumbi (n. difference, another kind) kureva musiyano kana cherumwe rudzi. Mamwe mazwi: kumbi, pambi, mumbi (at different time or place) kureva imwe nguva kana kumwe kunhu.